P6_TA(2004)0105

Az EK Szerződés 251. cikkének alkalmazása *

Az Európai Parlament jogalkotási állásfoglalása az Európai Közösséget létrehozó szerződés 251. cikkében meghatározott eljárásnak a szerződés harmadik része IV. címe alá tartozó egyes területekre való alkalmazásáról szóló tanácsi határozati javaslatról (15130/2004 — C6-0208/2004 — 2004/0816(CNS))

(Konzultációs eljárás)

Az Európai Parlament,

- tekintettel a Tanács javaslatára (15130/2004) [1],

- tekintettel az EK-Szerződés 67. cikkének (2) bekezdése második francia bekezdésére, amelynek megfelelően a Tanács konzultált a Parlamenttel (C6-0208/2004),

- tekintettel eljárási szabályzata 51. cikkére,

- tekintettel az Állampolgári Jogi, Bel- és Igazságügyi Bizottság jelentésére (A6-0072/2004),

1. jóváhagyja a Tanács javaslatát a következő módosításokkal,

2. felhívja a Tanácsot, hogy javaslatát ezeknek megfelelően változtassa meg,

3. kéri az 1975. március 4-i közös nyilatkozat alapján az egyeztetési eljárás megkezdését, abban az esetben, ha a Tanács el kíván térni a Parlament által jóváhagyott szövegtől,

4. felkéri a Tanácsot a Parlamenttel való újabb konzultációra abban az esetben, ha javaslatát lényegesen kívánja módosítani.

5. utasítja elnökét, hogy továbbítsa állásfoglalását a Tanácshoz és a Bizottsághoz.

A TANÁCS ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

Cím

A Tanács határozattervezete az Európai Közösséget létrehozó szerződés 251. cikkében meghatározott eljárásnak a szerződés harmadik része IV. címe alá tartozó egyes területekre való alkalmazásáról | A Tanács határozattervezete az Európai Közösséget létrehozó szerződés 67. cikke (2) bekezdése második francia bekezdésének végrehajtásáról |

2. módosítás

(7) preambulumbekezdés

(7)Az Európai Tanács azonban arra az álláspontra helyezkedett, hogy az Európai Alkotmány létrehozásáról szóló szerződés hatálybalépéséig a Tanács továbbra is az Európai Parlamenttel folytatott konzultációt követően egyhangúlag határozzon a Szerződés 63. cikke (3) bekezdés a) pontjában és (4) bekezdésében említett, harmadik országok állampolgárainak a tagállamokba és azok között való legális migrációjáról szóló intézkedések elfogadásakor. | (7) 2004. október 29-én, az Európai Alkotmányt létrehozó szerződés aláírásakor a tagállamok megállapodtak abban, hogy az EK-Szerződés 63. cikke (3) bekezdés a) pontjában és (4) bekezdésében a legális bevándorlásról szóló intézkedések nem akadályozhatják meg a tagállamokat abban, hogy a harmadik országokból munkavállalás (akár munkavállalóról, akár önálló munkavégzőről lévén szó) céljából érkezők számát korlátozzák. |

3. módosítás

(10a) preambulumbekezdés (új)

| (10a) Elengedhetetlen és sürgős az EK-Szerződés 68. cikke által előírt, a Bíróságnak az EK-Szerződés IV. címe harmadik részéhez tartozó területekre vonatkozó hatásköre korlátozásának megszüntetése; az Európai Tanács 2004. ezért november 5-én felkérte a Bizottságot, hogy a Bírósággal való egyeztetés után nyújtson be egy tanácsi határozatra irányuló javaslatot az EK-Szerződés 225a. cikke értelmében a IV. cím alá tartozó területeket érintő fellebbezéseket kezelő osztály létrehozásáról. |

4. módosítás

1. cikk (2a) bekezdés (új)

| (2a) 2005. január 1-től a Tanács az EK-Szerződés 63. cikke (3) bekezdés a) pontjában és (4) bekezdésében említett intézkedések elfogadását illetően a Szerződés 251. cikkében előírt eljárás alapján határoz. A 2004. október 29-én, az Európai Alkotmányt létrehozó szerződés aláírásakor kötött megállapodás szerint ezen intézkedések nem érinthetik a tagállamokat a harmadik országokból munkavállalás (akár munkavállalóról, akár önálló munkavégzőről lévén szó) céljából érkezők számának korlátozásában. |

5. módosítás

3a. cikk (új)

| 3a. cikk Az EK-Szerződés 68. cikke (1) és (2) bekezdése e határozat hatályba lépésétől nem alkalmazandó. |

[1] A Hivatalos Lapban még nem tették közzé.

--------------------------------------------------